Morné & Taryn se oulike troue - Mooi Troues
Ons by Mooi Troues kan sien Morné en Taryn is ‘n besonderse oulike paartjie wat soos ‘n handskoen bymekaar pas en dat hul persoonlikhede mekaar wonderlik komplimenteer. Dit gaan voort in die dekor en fotos wat jy hier onder kan sien van die troue wat in die mooie Robertson Vallei gehou was. Ons kan sien die gaste het behoorlik die troue geniet. Die kleurskema van vloot blou het ook alles mooi afgerond.
Ons het ongeveer in 2011 ontmoet in ‘n bekende kuier-­plek in Durbanville. Dit is nou nie iets wat ons vreeslik romanties sal noem nie, plus dit was redelik eienaardig siende dat Morné tot vandag toe vir almal vertel hy het nie regtig van my gehou toe hy my die eerste keer ontmoet het nie, maar mettertyd het ons mekaar leer ken en ek is toe Amsterdam toe vir ‘n jaar lank, daarna het ons weer herontmoet, maar die keer het dit beter as ooit gegaan.
Ons het vir ons twee jaar herdenking Arum Lily toe weg gegaan vir ‘n naweek naby Wolsley. Hulle het die mooiste hout huisie reg langs ‘n dam, die huisies is op ‘n werkende vrugte plaas. Ons het die Saterdag middag tussen die boorde gaan loop en met die terugkoms besluit om die borrelbad te begin stook (dit was van die soort wat jy ‘n vuurtjie maak en jy kan nie die hitte beheer nie). Ek, natuurlik, toe kom met die voorstel dat ons die kaggel binne die huis solank moet aansteek sodat wanneer ons weer binne kom is die huisie lekker warm siende dat die borrelbad buite was. Morné het later begin soebat dat ek tog net op die stoel moet kom sit en ek hou net voort ek wil die kaggel aansteek. Eventueel gee ek in en hy oorhandig vir my ‘n papier – self geskrewe gedig en daarna ‘n opgerolde papier wat ek oopmaak met die woorde “SAL JY MET MY TROU?” (Hy is relatief skaam) en toe ek die papier voor my weghaal staan die man op sy een knieg met my droom ring, trane, sjampanje en baie oproepe later is ons uiteindelik ‘n verloofde paartjie.
Ons het in Julie 2014 verloof geraak en na ‘n jaar en half se intense beplanning uiteindelik op 5 Desember 2015 getrou.
Sjoe! Daar is so baie, maar die hooftrekke van ons dag wat ons basis vir almal sê wat beplan om te trou is die volgende: Onthou altyd net dit is julle dag, dit is julle belofte wat julle voor God neerlê en as jy nou nie die tannie van ‘n verre land genooi het of nie die tafeldoeke kies waarvan jou ma hou nie – niemand gaan kwaad wees vir jou nie. Al wie julle hoef te beïndruk is julself, want dis ‘n dag wat so bitter vinnig verby gaan en dis ‘n dag wat spesiaal vir julle uitgesit is, maar beslis ‘n dag wat julle vir altyd gaan onthou. Maak seker daar word sommer baie foto’s geneem al is dit jou oom se Kodak kamera, as iets verkeerd gaan, gaan niemand julle oordeel nie, want hulle gaan nie eers weet dat iets is nie soos dit moet wees nie. Mense moet by julle onthaal in loop en vir “julle” sien – doen alles net wat julle harte begeer, julle gaan immers vir die res van julle lewens na daardie foto’s teen die muur moet kyk. Maak elke oomblik tel, jy beplan mos immers net om een keer te trou.
Seremonie en Onthaal: Wolfkloof Wine Boutique, Robertson
Trou- en strooimeisie rokke: Christene Stander
Hare en Grimering: SK Beauty Studio
Fotograaf: PureLight Studio Photography
Dekor: Function Hiring 4U
Koek: Frosted Fudge
Skryfbehoeftes: Little Woodpecker
Akkomodasie: Mo & Rose – Robertson
Theuan & Jackie se mooi troudag
VORIGE ARTIKELWenke om jou Strooimeisie toespraak vlot te lewer